
lantae odorem plus minusve intensum spi- 
rantes, olea quaedam, unde ille odor emanat, se- 
cernunt, certis notis ab oleis pinguibus distincta, 
essentialia, volatilia, aetherea, vel essentiae ad- 
pellata. Non est pars vel organou plantare, quod 
in hacce illave specie oleum volatile non produ- 
cat. Quaedam species, puta ad labiatas odorife- 
ras pertinentes, oleum in omnibus, unde con- 
stant, partibus habent; aliae in foliis, aliae in ra- 
dice, aliae in cortice, aliae in ligno oleum recon- 
dunt. Interdum complurium unius plantae par- 
tium singulae suum oleum continent. Ex. gr. 
citrus aurantium tria olea peculiaria laborat: al- 
terum in flore, alterum in folio, et tertium in 
fructuum cortice. Quantitas olei volatilis, quod 
planta secernit, non pro speeiei tantum discri- 
mine, sed pro rerum quoque ratione differt, sub 
qua eadem species versatur, v. gr. pro humi, et 
speciatim climatis qualitate. Calidis in regioni- 
bus uberius ac in gelidis et temperatis generan- 
tur . In nonnullis piantis oleum volatile peculia- 
ribus rcconditur receptaculis, ita clausum, ut 
plantae siccescant, quin oleum evaporet et avo- 
let, ipsumque per integros annos incolume per- 
duret, quin aere mutetur et degeneret. In aliis 
speciebus oleum semper ad superfkiem, praeser- 

tim florum, secernitur, ideoque vix enatum dis- 

sipatur. 

Distillalionis ope ut plurimum praeparantur . 
Itaque plantarum partes oleo scatentes adpara- 
tui distillatorio immittuntur et aqua adfusa co- 
quuntur, quo pacto oleum cum aqua evaporat, 
vaporque mixtus in partc adparatus refrigerante 
in liquorem densatur, et in tertia adparatus par- 
te colligitur, nbi oleum ab aqua secedit, et vel 
subsidet, vel illi supornatat. Vix non omnia, 
quae medicinae usuvcniunt, ex plantis siccis hau- 
riuntur; pauca ex.gr. oleum rosarum, oleum flo- 
rum aurautii ex floribus recentibus vel salitis pa- 
rantur . Olea, quae difticilius evaporant, aqua sa- 
le marino imbuta coquenda sunt, namque solu- 
tio salina satura intensiorem calorem, ut ebul- 
liat, requirit. Cavendum vero ne aqua exubcret, 
quia olei loco ejusdem tantum solutio aquosa 
stillaret; item videndura, ne justo minor sit a- 
quae massa, ne planta cucurbitae fundo adhac- 
rens calorc decomponatur, eoque pacto oleum 
aethereum, empyreumatico coinquinatum, eva- 
poret. Attamen cucurbila distillatoria ad rem 
constituta^ nimirum angusta simulque altiorc, 
minor aquae copia necessaria est, ideoque major 
olei copia colligctur. 

Namque^ hisce positis conditionibus, minor 
vasis pars igne incalescit. Cautus vero chemicus 
semper plantam sacculo exceptam in cucurbitae 
centro suspendet, ut undiquc a parietibus cali- 
dis per aquam separctur. Opus aulem eo usque 
pergendum., quo humor lactescens stillat. 

Ubi planta ? ob niinimnni., quam contineU olei 
copiam, aquosam solummodo ipsius solutionem 

praehet, liaeccc olco ulterius, ilcralis ctim plan- 
ta tisque nova distillationibus, imbuenda, donee. 
sufficicns olei quantitas ab aqua secedat. Quod 
cohobationem adpellant . Adparatus vaporibus 
condensandis adsignatum ab eo non differt, quo 
ad spiritum vini dilutum paraudum utuntur, A<i- 
tendendum est, ne balneum refrigerans sub 6° 
\ frigescat, cum olca quaedam, puta anisi, foeni- 
cdi, quae hacce temperie concrescunt, stillent. 
Quaedam aquae plus olei liquidi praebcnt cnm 
ado° usque frigescant. 

Yasa, ubi olea aetherea recipiuntur et colli- 
guniur, ampullas referunt, ventre fundoque am- 
plis colloque attenuato constructas, aquarum fun- 
do, tubus ? instar curvus recurvusquc ascendit. 
FloreUinae vulgo dicuntur . Ubi ea liquoris jnas- 
sa vase recepta fuerit, ut oleum ad altitudinem 
rarai superioris tubi adsccnderit, aqua necessa- 
rio ex tubo ipso stillabit, eoque pacto eadem us- 
que mancnte aquae massa, olei contra quantilas 
in collo tngusto magis magisque adaugebitur, 
usquedum novus liquor in ampullara fluat. Hu- 
jusraodi loco arapullae clarissimo Chevallier vas 
vitreum comraune praeplacet, cujus collum tu- 
bulum vitrejra ad oleum levius capiendum ad- 
nexum gerit. Ad olea in propria vascula, ubi ad- 
eervari debeLt, transfundenda funiculo bomby- 
cino uti solent, quod oleum, cui immergilur, sor- 
bet, et quo libet conducit • 

Saepius vero ad oleum ab aqua separandum 
peculiaris imbntus in usum trahitur, globulo vi- 
treo constans, superius calice, aquae globo ad- 
fnittendae idoneo, inferius tubulo exilissiuio in- 
structo. Cum aqua, globo admissa, fere tota per 

tubulura iuferiorem exierit, superius globi ostium 
digito obstruas, studeasque, ut ultimae aquae gut- 
tulae cauta ratione exeant. Eo pacto oleum, et 
ultimis aquae guttulis purgatum^ facili postea ne- 
gotio proprio vasculo committes. Olea vero aqua 
graviora tubis cylindricis ex adparatu disUllato- 
rio capiuntur, et postea syphonis ope aqua su- 
perposita spoliantur. Tamen et ad haec sepa- 
randa imbutus ille commode usurpari potest. 

Pauca sunt quae expressione parantur. Hic 
spectant olea citri et aurantii, quae ex fructuum 
cortice expresso cum succo stillant, sponte eann- 
de secedentia. 

Ubi vero oleum a floribus hauriendum si^ va- 
sculis odoriferis carentibus, in quibus ipsim e 
superficie cito evaporat, puta violas, jasmtnum, 
h vacint hum, tuberosam, en methodum qui utun- 
tur. Flores vix carpti alternatim cum linugine 
bombycina, vel panno laneo (vulgo flandla), oleo 
pingui imbutis, in receptaculo, ferro stannato 
constructo, ponuntur, et relinquuntur. donec to- 
tam quam habent essentiam ipsi oleo pingui tra- 
diderint. Tunc alii recentes in eorum locum 
subrogantur, quod usquedum oleum pingue sa- 
turum factum sit, iteratur. Quo facto bombyx 
vel pannus cucurbitae distillatoriaecum aqua ad 
distillationem immittuntur. Ad solutionem al- 
coholicam vel spiritum aromaticum parandum 
sufficit, ut bomhyx vel lana alcoholi infundantur, 
quippe ipsi oleum pingue alterum volatile, quo 
imbutum est, relinquet. Tandem ad oleum e 
fioribus intense odoriferis, ex. gr. e liliis candi- 
dissimis, extrahendum sat est^ut oleo pingui flo- 
res huju$modi macerentur. 

Olea essentialia sequentibus distinguuntur . 
Complura flavescunt, quaedam rubra, vel fusca 
suot, alia virent, pauca caerulea sunt. Omnia 
odorem fortem plerumque jucundum spirant: 

odor in minus recentibus magis placet, ac in re- 
center stillatis, quae effluvio, distillatione elici- 
(<>. imbuta sunt, tempore dissipando. In genere 
autem olei odor plantae odori suavitate cedit . 
Mera sapore acri urente, diluta sapore aromati- 
co linguam feriunt. Tactum sensu Jubrico, ut 
olea pinguia, non adficiunt; imo cutem a6peram 
reddunt. Kere omnia aqua leviora sunt; pauca 
eubsident; pondus eorum specificum intra 0,847 
<oiei citri) et 1,096 (olei sassafras) continetur. 

Quamvis volatilia dicantur, minus tamen ac 
aqua ad evaporationem proclivia sunt. Gradus 
thermometricus, quo ebulliunt, plerumque est 
128 R. ; quaedam et altiorem, ut ferveant, ca- 
lorem postulant. Mera distillationi commissa 
fere semper decomponuntur, et vapores a parte 
olei decomposita promanantes oleum non de- 
compositum secum rapiunt. Argilla vel sabulo 
raixta facilius igne decomponuntur . Vapores 
aetherei per tubum acti candefactum, gasa edunt 
inflammabilia, carbone cavernoso lucidoque in 
tubi parietibus subsidente. Contra cum aqua fa- 
cilius et immutata distillant, namque eo pacto 
ultra 5o gr. R. calefieri nequeunt, vaporque a- 
queus ebullitione productus, vapores oleosos, qui 
sane abunde ea temperie ex liquido emanant, 
continuo secum feruut. 

In aere libero, igne admoto, inflammantur, 
flammaque ardent fulgentissima, magnamque fu- 
liginem producente . Caloris temperies, quo sin- 



gula concrescunt, fere nunquam eadem est.Non- 
nulla nisi sub o, quaedam alia ad o, et alia quo- 
que communi aeris temperie statum solidum ha- 
bent; in quam rem cum oleis pinguibus conve- 
niunt, quibuscum in id quoque conveniunt, quod 
pluribus oleis elementaribus componi videantur, 
namque a quibusdam, ubi certo gradu frigescant, 
oleum, mediis lemperaturis solidum, separatur, 
alio superslite quod ct minori calore statum li- 
quidum non exuit. Quamobrem haecce duo olea, 
ut bina oleorum pinguium immediata principia 
adpellari consultum est. Stearoptenum ab altero 
chartae bibulae ope secernitur, a charta vero bi- 
bula oleum liquidum vel elaeoptenum per distil- 
lationem habetur. Quaedam olea post longum 
temporis tractum quoddam stearoptenum depo- 
nunt, quod tamen utrum jampridem esset, vel 
mora productum sit, plane nescimus. 

Olea aetherea, libero aere acccdente, oxyge- 
nium exinde paulatim sorbent, caloremque in 
magis magisque saturum mutant. Haecce oxyge- 
nii attractio, jam ex quo a plantis educta sunt, 
incipiens, major ab inilio, serius minor est. In- 
terea aliqua acidi carbonici copia, minor ac quae 
oxjrgenio attracto respondet, nec quidquam a- 
quae producitur. Oleum quod ita mutari coepit, 
resina, et oleo necdum decomposito illam sol- 
vente, constat. Oleum, ubi mutatio pergit, ma- 
gis magisque densatur, odore spolialur, in resi- 
nam abit, quae postremo solida iit. Ad hunc 
chemicura, quera olea sponte subeunt, proces- 
sum, et lucis actio conferre videtur. Quapropter 
ad olei aetherei integritatem necesse est, ut vas- 
culo pleno atroque, et probe clauso adservetur. 

Olea volatilia parum -aqua solvuntur, iu ta- 
men, ut ipsa sincerum eorum odorem et sapo- 
rem acquirat. Aquae, quae cum oleis stillant, 
ipsorum solutiones saturas referunt; aquae di- 
ttillatae vulgo dictae, quarum plurimae usui me- 
dico inserviunl. Aquae distillatae, ut supra mo- 
nui, praeter oleum, alia quoque plantae effluvia 
solula continent, unde recentium odor sapor- 
que alienus earumque putredo ingruens, ubi va- 
si8 perfecte clausis adserventur. Idcirco, ut in- 
tegrae et incolumes durent, eas loco frigidulo, 
vasis quidpiam hiantibus opacis adscrvabis. 

Olea aetherea alcohole et aethere abunde sol- 
vuntur. Alcohol quo minus dilutum, eo uberius 
unum idemque oleum solvit. Ista oleoruni solu- 
bilitas ea ratione, qua ipsorum oxygenii quan- 
titas, crescit. Nonnulla nil oxygenii continen- 
tia , vix aloohole aquoso solvuntur , quod ta- 
men olea piperis, lavandulac et alia oxjrgenata 
abunde solvit. Hujusmodi solutiones alcoholi- 
cae adfusa aqua turbantur, namque ipsa, secre- 
to oleo, alcoholi unitur. 

Sulphur et phosphorum ebullitione solvunt. 
Ex solutionibus satui is cum frigescant cryslalli 
rubrae sulphuris, et crystalli phosphori subsi- 
dent, solutione multum dilutiore superstite. So- 
lutio phosphorica, vase vilreo probe clauso ex- 
cepta, certa sub rerum ratione in tenebris lucem 
mitlit; nimirum si vas, prius agitatum, ut tota 
ejus facies interna liniatur, derepenle aperia- 
tur. Solvunt quoque olea pinguia, resinas, et adi- 
pes animales; et sulphureto carbonii, nec non 
chloruretis sulphuris, phosphori, arsenici uniri 
possunt . 

Olea essentialia gas chlorum absorbent, eam- 
demque ac per aeris oxygenium adfectionem pa- 
tiuntur, nempe in resinam mutantur, quae aci- 
dum hydrochloricum tenere videtur. Quoties- 
cumque aquae aethereae aqua chlorata adfundi- 
tur, resinae formatio, et secretio conspicua est. 
Et jodium adtrahunt; ad quam rem sufficit, ut 
6olutione aquoso-salina jodium solvente agiten- 
tur. Permulta recens parata, inter quae eminent 
oleum terebinthi et lavandulae tam vehementer 
jodium solidum attrahunt, ut calorem eliciant, 
et detonationem producant; quae tamen phae- 
nomena absque luce contingunt, nisi inflammen- 
tur. Vetusta haec non faciunt. Alia jodio uniun- 
tur quin calorera strepitumque producant, puta 
oleum cumini, tanaceti pluriumque mentharum 
olea; quae tamen, pauco oleo terebinthi admix- 
to, cum leviter jodium tangant, tonare possunt. 
Juxta Winkler hujusce actionis chemicae pro- 
ductum peculiaris resina est, jodium sibi nuptum 
continens. Et sane lixiva ex corpore novo jo- 
dium resolvit, resina manente, parum alcohole, 
magis aethere dissolvenda. 

Acida fortia omnia olea aetherea chemice mu- 
tant. Acido sulphurico cum thermogenesi uniun- 
tur, unde liquidum densum et fuscum originem 
ducit. Ex quo producto massam solidam, bru- 
neam acidamque, alcohole alcalibusque et ma- 
gna aquae copia solubilem aqua ipsa separat. 
Olei acidique mixtura calore adfecta gas acidum 
sulphurosum eructat, carbonemque relinquit. A- 
cidum nitricum concentratum repente oJeo vo- 
latili in vase calido injectum tanta ipsum vi de- 
componit, ut saepe massa olei, adhuc integra, 

ignescat. Idem acidum, sulphurico mixtum, quo 
suae aquae parte spoliatur, facilius et vehemen- 
tius massam ioflammat. Actione vero acidi mi- 
nus intensa resinae naturam oleum induet; quod 
si acido diluto ebulliat iu acidum oxalicum po- 
tius abit. Gas acidum lrydrochloricum nec nou 
gas deutoxydum nitrogenii ab oleis magna co- 
pia absorbentur; ipsa in resinam mutantur. Aci- 
dum vero lvydrochloricum liquidum concentra- 
tum oleum potius in massam fuscam , acidam , 
densam convertit. Gas quoque fluo - silicicum 
abunde, et cum caloris genesi ab oleis, quiu ta- 
men densentur, attrahitur. Connubium etiam 
cum acido lvydrocyanico perquam amant, ut 
ipsum aquae rapiant. Iu qua solutione aetherea 
acidum ipsum corruptelae ncquaquam subjicitur. 

Inter olea aetherea duo tantum, nempe caryo- 
plvyllorum et pimenti , hucusque basibus unita 
sunt. Corpora exinde oriunda saponulos adpel- 
larunt . Debilis in saponulis est olei ad basim 
adfmitas ; namque notis alcalinis non carent, et 
non acidis tantum , sed et alcoholi et aetheri 
oleum cedunt. Praeparatum sub nomine sapo- 
nis Starkey in pharmacopoeiis occurrens soda et 
resina, ab oleo terebinthinae elicila, constant. 
Ad quod parandum soda hydrata , recens fusa, 
prius cum pauca terebinthina ; dein cum hujus 
essentia, paullatim parcisque portionibus adden- 
da, in mortario conteritur, donec massa saponis 
consistentiam acquirat; quae nunc alcohole sol- 
vitur, et solutio percolata distillationi commit- 
titur. Vix non omnes essentiae ammoniam ae- 
ream, parca tamen quantilale, absorbent, unum 
oleum lavandulae abunde eo gase impraegnatur. 

, Quam ammoniae absorptionem ad verum che- 
micum connubium referre dubitabit, qui ad te- 
nuitatem absorptae advertit; quo fleri potest, ut 
gas potius ab aqua , qua vix unquam oleum pe- 
nitus purgatum est, quam ab oleo ipso absor- 
beatur. ISamque aqua vel minima copia multum 
ammoniae gasosae condensat. 

Oxyda quaedam metallica, uti peroxydnm cu- 
pri, deutoxjdum plumbi etc., quae oxygenium 
lubenter cedunt, olea aetherea oxydant et in re- 
sinas convertunt. Inter aicalia plantaria, chini- 
na, cinchonina, morfina, narcotina, strichnina, 
brucina, veratrina, delfina oleis aethereis bene 
•olvuntur. 

Pauci sunt sales, inter quos et essentias actio 
chemica conspicua intercedit. Sales et chlorure- 
ta metallica, quae facili negotio metallum rcsti- 
tuunt, ut pernitras mercurii , perchloruretum 
slibii vel stanni olea in resinas mutant. Actio 
chemica , quam utrumque hocce chloruretum 
exercet, saepe vehementissima est, et interdum 
roetalli restitutionem post se trahit. Percliloru- 
retum mercurii oleis solvitur; solutio spissior et 
gravior, aquac eodem sale saturae adfusa, sub- 
sidet. Aqua a solutione oleosa ipsum perchloru- 
retum secernit et solvit, ideoque oleum purum 
emerglt ad liquaris superficiem adscendens. 

Cum saccharo trita sic dicta elaeosacchara 
constituunt. 

Ad gasa, ut cetera liquida se habent. Quo- 
rumdam aliqua volumina absorbent; ebullilione, 
sublracla aeris prcssione, restituenda . 

Essentiae vel carbonio et hydrogenio , vel 
utroque, et oxygenio constant. Ilaque olea ae- 

therea in oxjrgenata^ et non oxjgenala dislin- 
guuntur. 

Ad olea aetherea non oxygenata pertinent: 
oleum terebinthi, oleum ciLri, oleum citri ber- 
gamii et auranlii, stearoptenum, vel oleum tu- 
lidum rosarum . 

Qlea aetherea oxygenata subdividunlur in aro- 
matica , acria , sive epispastica , etoenefica , 
nempe acidum hydrocyanicum contiuentia. 

Ad aromatica spectant: oleum anisi,oleum 
cajeput, oleum anethi, oleura juniperi, oleum 
ioeniculi, olea quorumdam liquorum, ferracnla- 
tionem alcoholicam passorum: ex. gr.^ oleum al- 
coholis cerealium , alcoholis solani tuberosi , al- 
coholis uvarura • Porro oleum sambuci , oleum 
hyssopi, oleum calami aromatici, oleum chamo- 
millae, oleum cinnamomi, oleum menthae cris- 
pae, oleum carvi, oleum cymini, oleum lavan- 
dulae et nardi, oleum absynthii, oleum nucis 
moschatae, oleum caryophyllorum,oleum florum 
aurantiorum, oleum piperis, oleum pimenti, o- 
leum menthae piperitae, oleum petroselini,bleum 
tanaceti, oleum rosarum,oleum ligni rodii,oleum 
rorismarini, oleum croci, oleum sassafras, oleum 
sabinae, oleura thymi, stearoptenum jonka. 

Ad acria referuntur : oleum cochleariae ar- 
rnoracae, oleum sinapis, oleum allii, oleum co- 
chleariae ofncinalis . 

Oleis veneRcis adnumerantur; oleum amygda- 
larum amararum , illique analoga , oleum amy- 
gdali persicae, oleum lauro-cerasi, oleum pruni 
padi . 

Magni pretii causa non raro olea aetherea 
fraudulenter a mercatoribus adulterantur. Qui- 



Digitized by Google 



i6 

bus plerumque miscentur , materies, sunt olea 
pinguia, resinae, balsamum copaibae. Quam ut 
fraudem deprehendas, olei suspecti guttulam , 
charta exceptam, leni igne subjicies, quapropter 
oleum purissinium, nulla superstite macula, to- 
tum evaporabit; alioquin macula pellucida sem- 
per manebit. — Porro oleum pingue et alcoho- 
le detegitur, namque ipsum, ubi cum triplo al- 
coholis gr. specif. o, 84 voluroine agitatur, non 
6olutum quiete secedit. 

Eadem ratione balsamum quoque copaibae, 
nempe ejus parte alcohole insolubili, palam fiet. 
Resina, vei ex olei spontanea vel fraudulenta 
corruptela originem ducens, facile per olei cum 
aqua distillationem in conspectum prodibit. 

Alcohole quoque corrumpuntur . Quod ut no- 
veris, oleum aqua permixtum in tubo mensuria 
distincto agitabig; quo fiet ut liquor lactescat, et 
post moram et quietem aqua majus, oleum vero 
rainus volumen ac prius impleat. 

Beralius aliam pro hujusmodi adulteratione 
noscehda proposuit methodum, qua non solum 
alcohol adesse, sed ejus quoque copiam definirt 
asserit. Ipse duodecim olei gultas in concavum 
horologii vitrum defundit, oleoque defuso potas- 
sii granulum, magnitudinis capituli acus adjicit, 
quod ocyus vel 6erius evanescet, ideoque majo- 
rem minoremve alcoholis quantitatem oleo ad- 
raixtam docebit. Si potassii granum 12 ad i5 
minuta, quin totum dispareat, perduret, ratio al- 
coholis ad oleum minor erit ac ^ioo; ubi quin- 
que rainutis elapsis, totum vanuerit, ratio utrius- 
que major ac 4? 100 erit ; tandem potassio, mi- 
nuto citius disparente, oleum in centcnis parti- 

bus, vigiuti quinque et ultra alcoholis conti- 
nebit. 

Denique olea aetherea aliis vilioribus adulte- 
rantur . Hujusraodi corruptela diiTiculter aliis 
adminiculis ac oliactu et gustn innotescet. Pau- 
num olio adulterino imbuere expedit, imbutum- 
que per aerem longius agitare, dum interea sae- 
pius naribus admovetur; quo fit ut oleorum di- 
verso tempore evaporantium odor proprius di- 
stinctius percipiatur. Eo pacto odor olei tere- 
binthi perceptibilis fieri et ab alio odore distin- 
gui potest . Oleum terebinthi et alcoholis ope 
aeparabitur, si mixtio oleosa cum triplo vel qua- 
druplo alcoholis gr. specif. o. 84 volumine agita- 
tum fuerit ; nimirura maxima olei terebinthinae 
pars quin dissolvatur, exinde secedet. Mixtio 
vero oleosa, binis oleis, altero aqua leviori, al- 
tero graviori constans, facile aquae ope, qua- 
cum diutius agitata fuerit, in alterum quiete su- 
pernatans, et alterum subsidens dividetur. At- 
tamen fieri potest, ut olei portiunculae neuti- 
cjuani adulterati reliqua massa plus minusve gra- 
ves separentur. t 

Olea aetherea artibus apta sunt ad aquas odo- 
ratas, talesque spiritus, sapones et pomatas con- 
iicienda8, prout molle, quod nunc teraporis vi- 
vit, hominura genus requirit. Ad pingues quo- 
quc vernices, quibus pictura opus habet, solven- 
das inserviunt, cul usui viliora, nempe nardi et 
terebinthinae praeferuntur. Eorum ope pingues 
a vestibus pannisque raaculae deleri possunt. 

Praesertim vero ab arte medica in usum tra- 
huntur, et tum interne tura externe adplican- 
tur. Nonnulli nostri teniporis auctores, praeci- 

pue Itali , olcis aethercis fere omnibns , si pauca 
excipiantur, virtutem deprimentcm tribuunt, li- 
cet ipsis vim irritantem localem perintensam 
non denegent . Veteres vero et plurimi inter 
praesentes, qui eftectum judicant ex completa 
symptomatum , quae post oleorum aethereorum 
adplicationem exsurgunt, stimulantibus vix non 
omnia adnumerant, scilicet illis, quae niotus or- 
ganici energiam intenduntj hinc sensibilitatem, 
irritabilitatem, caloris, turgoris, electrici vitalis, 
ipsiusque vitae expansionem motumque orgauo- 
rum intendunt, talique pacto existere quamdam 
cum electricae vis agendi ratione analogiam cla- 
rissimc comprobant. 

Quod si oleis istis aethereis peregrini quid- 
quam adhaereat, quo natura illorum mutatur, et 
effectus in organismum a solitis diversi ferantur, 
eorum agendi ratio diversa judicabitur, cum, ut 
abunde patet, effectus reraediorum sit produ- 
ctum actionis ipsius remedii et reactionis, quam 
et localem et universalem dynamicam chemi- 
cam et materialem in organismo experiatur . 

Sed haec altcr judicet j ego notas saltem phar- 
macognosticas proponere satagebam. 

I. 

Vocis organon inter ct organa sexualia cxsta- 
re quamdam relatiouem abunde notum. 

II. 

Quodlibet medicamentum ab imperita manu 
oblatum iu nocuum venenum converti potest. 

III. 

Feminae quo magis praestant ingenio, eo mi- 
n us procreationi valent. 

IV. 

Pulsum solum in omni morborum genere du- 
cem iufidum esse contendimus. 

V. 

Si sumptum alimentum si vc copia , sive non 
congrua qualitate, non potest omnino organicae 
adsimilationi obedire; illud ipsum potentia no- 
cens, aut remedium morbi prius existentis eva- 
dit. 

VI. 

Graviditatis tempore dispositio ad morbos 
multo minor, quam extra tempus illud. 

VII. 

Semper cst natura quae morbum debellat; 
* nihilominus opus est remedio et medico . 

VIII. 

Remcdium non differt a veneno nisi in rela- 
tione sua ad organismum . 

IX. 

Hinc yenenum. remedium modo est 9 modo 
remedium venenum . 

X. 

Irrationalis infantium educatio est prima in- 
ter causas , quae humanum organismum debili- 
taut. 

